CELEX: 32011R0720
Language: fi
Date: 2011-07-22 00:00:00
Title: Komission asetus (EU) N:o 720/2011, annettu 22 päivänä heinäkuuta 2011 , siviili-ilmailun turvaamista koskevien yhteisten perusvaatimusten täydentämisestä annetun asetuksen (EY) N:o 272/2009 muuttamisesta EU:n lentoasemilla suoritettavien nesteiden, aerosolien ja geelien turvatarkastusten vaiheittaisen käyttöönoton osalta  ETA:n kannalta merkityksellinen teksti

23.7.2011   
            
            
               FI
            
            
               Euroopan unionin virallinen lehti
            
            
               L 193/19
            
         KOMISSION ASETUS (EU) N:o 720/2011,
   annettu 22 päivänä heinäkuuta 2011,
   siviili-ilmailun turvaamista koskevien yhteisten perusvaatimusten täydentämisestä annetun asetuksen (EY) N:o 272/2009 muuttamisesta EU:n lentoasemilla suoritettavien nesteiden, aerosolien ja geelien turvatarkastusten vaiheittaisen käyttöönoton osalta
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon yhteisistä siviili-ilmailun turvaamista koskevista säännöistä ja asetuksen (EY) N:o 2320/2002 kumoamisesta 11 päivänä maaliskuuta 2008 annetun Euroopan parlamentin ja neuvoston asetuksen (EY) N:o 300/2008 (1) ja erityisesti sen 4 artiklan 2 kohdan,
   sekä katsoo seuraavaa:
   
               (1)
            
            
               Euroopan parlamentin ja neuvoston asetuksen (EY) N:o 300/2008 4 artiklan 2 kohdan mukaan komission on hyväksyttävä yleisiä toimenpiteitä, joiden tarkoituksena on muuttaa kyseisen asetuksen liitteessä tarkoitettujen yhteisten perusvaatimusten muita kuin keskeisiä osia niitä täydentämällä.
            
         
               (2)
            
            
               Yleisistä toimenpiteistä Euroopan parlamentin ja neuvoston asetuksen (EY) N:o 300/2008 liitteessä vahvistettujen siviili-ilmailun turvaamista koskevien perusvaatimusten täydentämiseksi säädetään siviili-ilmailun turvaamista koskevien yhteisten perusvaatimusten täydentämisestä 2 päivänä huhtikuuta 2009 annetussa komission asetuksessa (EY) N:o 272/2009 (2). Asetuksessa (EY) N:o 272/2009 säädetään erityisesti, että menetelmiä ja tekniikoita nestemäisten räjähteiden havaitsemiseksi on oltava käytössä kaikilla EU:n lentoasemilla mahdollisimman pian ja viimeistään 29 päivänä huhtikuuta 2013.
            
         
               (3)
            
            
               Jotta voitaisiin ottaa vaiheittain käyttöön turvatarkastukset nestemäisten räjähteiden havaitsemiseksi, komission asetuksen (EU) N:o 297/2010 (3) liitteessä vahvistetaan kaksi päivämäärää: kolmansien maiden lentoasemilla tai yhteisön ulkopuolisten lentoliikenteen harjoittajien ilma-aluksista hankittujen nesteiden, aerosolien ja geelien turvatarkastusten osalta 29 päivä huhtikuuta 2011 ja kaikkien nesteiden, aerosolien ja geelien turvatarkastusten osalta 29 päivä huhtikuuta 2013.
            
         
               (4)
            
            
               Kuten asetuksen (EU) N:o 297/2010 johdanto-osan kappaleessa 12 todetaan, teknologian ja sääntelyn kehittyminen EU:ssa ja kansainvälisellä tasolla voi vaikuttaa asetuksessa (EY) N:o 272/2009 säädettyihin määräaikoihin ja komissio voi tarvittaessa ehdottaa tarkistuksia, joissa olisi otettava erityisesti huomioon laitteiden käytettävyys ja matkustamisen sujuvuus.
            
         
               (5)
            
            
               Sääntelyn kehityksessä on tapahtunut EU:ssa ja kansainvälisellä tasolla muutoksia juuri ennen 29 päivää huhtikuuta 2011. Tästä syystä vain harvalla lentoasemalla olisi todellisuudessa mahdollista ottaa käyttöön turvatarkastusjärjestelyjä ja matkustajille saattaa olla epäselvää, saako kolmannen maan lentoasemalta tai yhteisön ulkopuolisen lentoliikenteen harjoittajan ilma-aluksesta hankittuja nesteitä, aerosoleja tai geelejä viedä turvavalvotuille alueille tai ilma-aluksiin.
            
         
               (6)
            
            
               Edellä mainitusta syystä olisi poistettava velvoite turvatarkastaa kolmannen maan lentoasemalta tai yhteisön ulkopuolisen lentoliikenteen harjoittajan ilma-aluksesta hankitut nesteet, aerosolit ja geelit 29 päivästä huhtikuuta 2011.
            
         
               (7)
            
            
               Ottaen huomioon asetuksen (EY) N:o 272/2009 liitteessä olevan B1 osan 2 kohdan komissio aikoo tiiviissä yhteistyössä kaikkien asianosaisten kesken arvioida, onko nesteiden, aerosolien ja geelien turvatarkastukset mahdollista käynnistää heinäkuusta 2012.
            
         
               (8)
            
            
               Varmistaakseen asetuksen (EY) N:o 272/2009 liitteessä olevan B1 osan 3 kohdassa vahvistettujen vaatimusten asianmukaisen noudattamisen jäsenvaltioiden ja lentoasemien on ryhdyttävä kaikkiin tarvittaviin valmisteluihin, käytännön kokeilut mukaan luettuina, hyvissä ajoin ennen vuoden 2013 määräaikaa. Kokeiluista saadut kokemukset olisi jaettava, jotta voidaan arvioida, onko nesteiden, aerosolien ja geelien turvatarkastukset mahdollista käynnistää heinäkuusta 2012.
            
         
               (9)
            
            
               Sen vuoksi olisi muutettava asetuksen (EY) N:o 272/2009 liitettä.
            
         
               (10)
            
            
               Oikeusvarmuuden takaamiseksi mahdollisimman nopeasti jäsenvaltioille, lentoasemille ja matkustajille tämä asetus olisi hyväksyttävä asetuksen (EY) N:o 300/2008 19 artiklan 4 kohdassa tarkoitetun kiireellisen menettelyn mukaisesti ja sitä olisi sovellettava 29 päivästä huhtikuuta 2011.
            
         
               (11)
            
            
               Tässä asetuksessa säädetyt toimenpiteet ovat siviili-ilmailun turvaamista käsittelevän komitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Muutetaan asetuksen (EC) N:o 272/2009 liite tämän asetuksen liitteen mukaisesti.
   2 artikla
   Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.
   Sitä sovelletaan 29 päivästä huhtikuuta 2011.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 22 päivänä heinäkuuta 2011.
      
         
            Komission puolesta
         
         José Manuel BARROSO
         
            Puheenjohtaja
         
      
   
   
      (1)  EUVL L 97, 9.4.2008, s. 72.
   
      (2)  EUVL L 91, 3.4.2009, s. 7.
   
      (3)  EUVL L 90, 10.4.2010, s. 1.
   
      LIITE
      Asetuksen (EY) N:o 272/2009 liitteessä oleva osa B1 Nesteet, aerosolit ja geelit korvataan seuraavasti:
      
         ”OSA B1
         
            Nesteet, aerosolit ja geelit
         
         
                     1.
                  
                  
                     Nesteitä, aerosoleja ja geelejä saa viedä turvavalvotuille alueille ja ilma-aluksiin, jos ne on tarkastettu tai vapautettu turvatarkastuksesta asetuksen (EY) N:o 300/2008 4 artiklan 3 kohdan nojalla annettujen täytäntöönpanosääntöjen vaatimusten mukaisesti.
                  
               
                     2.
                  
                  
                     Kaikilla lentoasemilla on viimeistään 29 päivänä huhtikuuta 2013 turvatarkastettava nesteet, aerosolit ja geelit asetuksen (EY) N:o 300/2008 4 artiklan 3 kohdan nojalla annettujen täytäntöönpanosääntöjen mukaisesti.
                  
               
                     3.
                  
                  
                     Jäsenvaltioiden on huolehdittava kaikkien lainsäädännöllisten vaatimusten vahvistamisesta siten, että asetuksen (EY) N:o 300/2008 4 artiklan 3 kohdan mukaisesti annettujen täytäntöönpanosääntöjen mukaiset vaatimukset täyttäviä nesteiden turvatarkastuslaitteita voidaan ottaa käyttöön riittävän ajoissa 2 kohdassa tarkoitetun määräajan noudattamiseksi.
                  
               
                     4.
                  
                  
                     Jäsenvaltiot voivat vahvistaa minä tahansa ajankohtana ennen 29 päivää huhtikuuta 2013 lainsäädännöllisiä vaatimuksia, jotka koskevat nesteiden, aerosolien ja geelien turvatarkastuksia joillakin tai kaikilla lentoasemilla asetuksen (EY) N:o 300/2008 4 artiklan 3 kohdan nojalla annettujen täytäntöönpanosääntöjen mukaisesti. Jäsenvaltioiden on annettava tällaiset lainsäädännölliset vaatimukset tiedoksi komissiolle. Saatuaan tällaisen ilmoituksen komissio antaa sen tiedoksi kaikille muille jäsenvaltioille.
                  
               
                     5.
                  
                  
                     Matkustajille on ilmoitettava selvästi, millä EU:n lentoasemilla ja millaisilla edellytyksillä nesteitä, aerosoleja ja geelejä saa viedä turvavalvotulle alueelle ja ilma-aluksiin.”